नई दिल्‍ली: बॉलीवुड में इन दिनों मी टू कैंपेन के तहत कई बड़े-बड़े लोगों का नाम यौन शोषण के मामले में सामने आया है. लेकिन अब एक्‍ट्रेस चित्रांगदा सिंह ने अपने साथ हो रहे शोषण के दौरान अपने को-स्‍टार नवाजुद्दीन सिद्दीकी की चुप्‍पी पर सवाल उठाए हैं. दरअसल पिछले साल अगस्‍त में रिलीज हुई फिल्‍म 'बाबूमोशाय बंदूकबाज' के लिए चित्रांगदा काफी सुर्खियों में आई थीं. इस फिल्‍म में पहले चित्रांगदा ही नवाजुद्दीन के साथ नजर आने वाली थीं, लेकिन बाद में उन्‍होंने यह फिल्‍म छोड़ दी और उनकी जगह एक्‍ट्रेस बिदिता बाग नजर आई थीं.